เป็นร้านอาหารญี่ปุ่นอยู่ชั้น 8 emquatier โซน helix มีพนักงานยืนต้อนรับอยู่หน้าร้าน

เมนูอาหารหลากหลายมีทั้ง sushi, sashimi และ steak ถ้ามาช่วงกลางวันวันธรรมดาจะมี Lunch set เริ่มตั้งแต่เวลา 10:30-16:00 น.

ครั้งนี้มาช่วงกลางวันเลยสั่งเป็น lunch set มาค่ะ อาหารในเซตจะเสริฟพร้อมกับไข่ตุ๋นร้อนๆ สลัดผัก และซุป
- Buta yakiniku 350 บาท เป็นหมูผัดกับผัก หอมเนยมาก เนื้อหมูไม่เหนียวเลย
- Tori yaki 270 บาท เหมือนไก่ย่างซีอิ้ว ไก่กรอบนอกนุ่มใน 
- Salmon yaki 370 บาท เนื้อปลาแซลมอนเแน่นดี แต่รสชาติทั่วไป
- Saba yaki 370 บาท ปลาซาบะเนื้อแน่น เข้ารสซีอิ้วดีค่ะ

เมนูอื่นที่ลองสั่งทานเล่น
- Salmon cheese lava  550 บาท เป็นโรลแซลมอนไส้ปลาไหลราดชีสและไข่หอยเม่นกะทะร้อน กลิ่นชีสแรงแต่ชีสไม่ยืดเลย ยังไม่ค่อยฟินเท่าไรค่ะ

ของหวาน มีเมนูให้เลือกเยอะ น่าทานไปหมด ที่ลองทานมีดังนี่
- sho bao 95 บาท เหมือนเป็นแฮมเบอร์เกอร์ไอศกรีม ไส้เป็นไอศกรีมรสวนิลา ตัวแป้งกรอบหอมเนยดี
- chocolate lava 155 บาท ก้อนช็อกโกแลตเจาะแล้วมีลาวาอุ่นๆไหลแต่ชิ้นเล็กไปหน่อย เสริฟพร้อมกับไอติมชาเขียวเข้มข้น วางห่างกันทำให้ไอติมละลายช้าดี อร่อยถูกใจเลย
- hot crepe ice cream 145 บาท เป็นเครปห่อไอติมรสวนิลา เนื้อเครปนุ่ม มีเกล็ดสตอเบอรี่เหนียวๆเล็กๆติดฟัน แต่ทานแล้วค่อนข้างเลี่ยน น่าจะเป็นไอติมรสอื่นให้ตัดเลี่ยนจะดีมากค่ะ